LidanRubinov/Halacha-QA huggingface dataset:
שאלה: קסם האהבה: הרב, איך מתפתחת האהבה? יש ספר טוב שהרב יכול להמליץ לי עליו העוסק באהבה?
תשובה: . אענה בקיצור: (להרחבה והעמקה- עיין בספרים שאציין) האהבה היא קסם, האהבה זה הדבר הכי חזק שיש בעולם (בסוד: חסד הנקרא יומם, דאזיל בכולהו יומין, עיין עץ חיים שער כה  פרק ב  כלל ז)). אהבה היא סוד, וסוד הוא דבר חמקמק. אם שומרים עליו -איש אינו נהנה ממנו והוא הופך להיות חסר ערך, ואם מגלים אותו- הוא חדל להיות סוד. על מנת להצליח ולדבר על אהבה- יש להשתמש בשפת הסוד. האהבה היא כמו עץ הצומח ומתפתח בהדרגה, בתחילה היא נזרעת כגרעין במעמקי הנפש, לאחר מכן נובטת ומתגלה לפני השטח, בהמשך- מיתמרת ומסתעפת לכדי קשר בשל עם בן הזוג, ולבסוף אף נותנת פירות- מביאה חיים לעולם (אהבה, הרב יצחק גינזבורג עמוד 10). הרב אליהו דסלר זצ"ל בסיפרו "מכתב מאליהו" חלק א  בקונטרס החסד אומר: אהבה היא תולדה של נתינה, ככל שתיתן יותר- תאהב יותר. על מנת להבין באריכות מה זאת אהבה, וללמוד אודותיה, אני ממליץ בחום רב על החוברת : מה זאת אהבה- מערכות יחסים באור הקבלה והחסידות- של הרב יצחק גינזבורג שליט"א, וכן הספר : אהבה - הרב יצחק גינזבורג שליט"א, זה ספר מדהים המתאר את שלבי האהבה בנפש ואופן פעולתה, וכן מגלה לנו את סודה וקיסמה. ברכה והצלחה בכל.
שאלה: אין ליתן ח  י רוטל.: הרב. אשמח לדעת מה מקור המנהג שנתפשט לאחרונה בשם ח"י רוטל? מהי דעתו של מו"ר מרן הראשון לציון המקובל האלוקי הרב מרדכי אליהו זיע"א בענין? אשמח אם התשובה תפורסם באתר זה, על מנת שנדע את מקור המנהג ומהי הדרך בה ישכון האור.
תשובה: בספר דברי מרדכי של מורנו ורבנו המקובל האלוקי, אביהם של ישראל, מרן הרב מרדכי אליהו זיע"א, בעמוד רסז  בפירוש לחומש ויקרא, נדרש הרב לשאלה זו, וכך ענה: " אין לזה שום יסוד, לא בזוהר,ולא בבן איש חי, ואינני יודע שום מקור לזה. עדיף לחלק שם עוגות, שתייה- כוס תה או קפה, סודה או קולה, במקום ח"י רוטל יין. ומי שנותן- לא יגביל עצמו לשיעור ח"י רוטל, אלא יתן כמה שיותר, לכל מי שצמא ". יהי רצון שזכותו של רבי שמעון בר יוחאי תעמוד לכל בית ישראל, אמן.
שאלה: ליסוע למירון בהילולא?: הרב. חוששני מליסוע להילולא למירון בל"ג בעומר מכמה טעמים: 1. יש שם פריצות. 2. ביטול תורה. אשמח שהרב ידריכני.
תשובה: רבי שמעון בר יוחאי ע"ה מבקש : "עולו ואתו ואתכנשו להילולא דילי" (זוהר הקדוש ח"ג דף רצא  עמוד א, ודף רצו  עמוד ב ). ישנה מצווה לשמוע דברי חכמים, ובמיוחד אם רשב"י מבקש. ראוי גם שבחורי ישיבה יבואו למירון, ויטלו חלק בשמחת התנא האלוקי. היום ברוך ה - אין שם פריצות כי יש דרך לגברים ודרך לנשים, וכתב על זה מו"ר המקובל האלוקי, אביהם של ישראל, הרב מרדכי אליהו זיע"א (בדברי מרדכי, ויקרא עמוד רסח ): אסור להוציא לעז על המקום הזה, כי הכל נעשה בצורה מסודרת כהלכה. מי שרוצה לראות דברים לא טובים- יכול לראות, בבחינת "צדיקים ילכו בם, ופושעים יכשלו בם". זכינו וראינו ברוך ה  בדורנו את מורנו הרב זיע"א שהיה מקפיד כל שנה ושנה לעלות ב - ל"ג בעומר למירון, והיה קורא שם מתוך הספר "הילולא רבא" לבעל הבן איש חי ע"ה, ושמח ושר ורוקד לכבוד בוצינא קדישא רבי שמעון ע"ה. זכותם של קדושי עליון אלו תהא מגן וצינה בעדנו, אמן.
שאלה: האם הוא רוצה גם בקשר?: אז ככה אני בת 15 ויש לי מדריך בן 18 לפני כמה חודשים התחלתי להרגיש אליו משהו. אחרי כמה זמן הרגשתי שהוא גם מרגיש אליי משהו, אני ראיתי את זה והוא רמז לי רמזים הרבה פעמים ועכשיו בזמן שהוא מדריך אותי אני יודעת שהוא לא יעשה עם זה כלום אבל עוד מעט הוא מסיים את ההדרכה שלו עם השבט ואני כבר רואה שהוא מתחיל לפתח איתי שיחות יותר עמוקות ואני ממש נהנת מזה ובאמת אני מרגישה שאם לא היה את ההבדל הזה עם הגיל זה היה מסתדר מזה טוב אבל אני פוחדת מהגיל, אומנם זה 3 שנים אבל זה מלחיץ אותי קצת, והוא מדהים הוא מתחשב ואכפתי תמיד ואני לא מסתכלת אל החיצוניות רק על הבפנים והבפנים מדהים עכשיו השאלה שלי זה אם אתם חושבים שהוא יעשה עם זה משהו?
תשובה: לך איזה יופי שאת מרגישה אליו. זה בריא מאד! ואיזה כיף אם זה באמת הדדי כמו שאת חושבת והוא גם מרגיש אלייך. קשה לי קצת לענות האם הוא יעשה עם זה משהו. זה תלוי בהרבה דברים. זה להיכנס לו לראש, ואני לא כל כך מכירה אותו בשביל לענות על זה. אבל שניה לפני הכל, יש נקודה אחת חשובה שצריכים לזכור- הרבה פעמים אנחנו יכולים לתפוס מציאות מסויימת באופן כלשהו ולפרש את מה שאנחנו רואים בצורה קצת לא נכונה ממה שקיים במציאות עצמה. הרבה פעמים אנחנו מונעים מתוך כל מיני רגשות  רצונות שלנו מבפנים גם כשבפועל בצד השני המצב הוא קצת שונה. ולכן כדאי לשים לב לעצמנו ולנסות לבדוק את הסיטואציות כמה שיותר מתוך שכל ישר ועיניים נטרליות (עד כמה שאפשר) כדי שלא להתבלבל ולהיכנס לקביעת עובדות או להרחיק במחשבות כשאולי הפרשנות שלנו היא לא הכי מדויקת ותואמת את המציאות. אני יכולה רק לומר לך שמה שמלחיץ אותך בעניין הפער, זה פחות בעייתי. כי על פערים של גיל אפשר לגשר. השאלה היא האם כדאי להיכנס לסיפור כזה מלכתחילה בשלב שבו את נמצאת בחיים כרגע. אבל אם יקרה משהו, כדאי לך חשוב עוד לפני שהוא מעלה את הנושא ומדבר איתך על זה- לבוא מוכנה, לאחר מחשבה בינך לבין עצמך. אני יודעת כמה זה מעניין מרתק ומרגש קשר עם מישהו. אבל האם זה נכון לך עכשיו? את מרגישה בנויה להיכנס למקום כזה? ואת בטח שואלת למה בכלל צריך להרגיש "בנויה" לזה. קשר כזה הוא מורכב, הוא דורש הרבה מחשבה. יש כמה סיבות לכך: א. צריך לשמור על עצמנו- על הנפש שלנו, על הגוף שלנו, על הבניה שלנו. וקשר כזה, בגיל כזה, יכול מאד לבלבל. ב. נגיעה- ברור לנו שזה איסור, אין על זה ספק. ומה לעשות שכשאוהבים וכשמתאהבים, יש צורך לגעת. יש גבול דק בחברות ובקשר כזה שאם עוברים אותו הוא כבר אל חזור. לעשות זאת בגיל צעיר- זה פחות כדאי, ופחות טוב. לא שאני אומרת שבגיל גדול יותר, זה טוב, אבל בעיקר בגילאים כמו שלך. כי השריטה והמפח נפש שזה עלול לעשות, חזקים יותר. מה גם שזה יכול להשפיע ולערער את כל העולם שלך. ג. מעבר לזה, קשר כזה גורם להתרכזות מלאה רק בבן הזוג, זה לא מאוזן וזה לא בריא. זה יכול להוביל לתלות, או אולי לשכחה של מי אני, מה אני רוצה מעצמי, מי החברות שלי, איפה אני רוצה למצוא את עצמי בעוד מספר שנים וכ ו. סיבה רביעית, נראה לנו המון פעמים שקשר זה כזה סבבה כזה. הכרתי מישהו, יאללה בוא נהיה בקשר. ואנשים לא מבינים כמה קשר זה דבר משמעותי, כמה הוא מצריך השקעה. כן כן גם בין בנות. ובעיקר עם בנים. נשמה, אני יודעת שלא את זה שאלת, ולא זאת הייתה הכוונה בשאלתך, אך אני מביאה בכל זאת את הנקודות האלה למחשבה. בסופו של דבר ההחלטה היא בידיים שלך. רק חשוב לעשות מעשים מתוך מחשבה והרגשה נכונה ולא סתם מרצונות רגעיים. שיהיה בהצלחה גדולה עם זה. ותהני בסניף ) אם בכל זאת תרצי להתייעץ או לשאול יותר, אני כאן בשמחה. אפרת. F_ei walla.com
שאלה: אני חוטא בעיניים ולא מצליח לנצח. לבנים ולבנות: בן 14 ואני חוטא בעיניים ואם כל המלחמות שיש לי אם היצר אני לא מצליח לנצח אותו עד שהגעתי למצב שהרצון שלי לחזור בתשובה קטן וקטן עד שנשאר ממנו בקושי ניצוצות לפי המוח אני רוצה לחזור בתשובה אבל אני פשוט נמשך לזה כלכך ולא מצליח ואני כבר כמה שנים נלחם ונופל כל פעם מחדש עד שהגעתי למצב שאני מיואש אז אני מקווה שתדריכו אותי מה לעשות ולהחדיר בי מוטיבציה
תשובה: לך יקירי. ראשית אני מתנצל על האיחור בתשובה. אתה מתאר משהו מוכר וידוע. הקושי להמנע מראיות אסורות מצוי אצל רבים, זה לא צריך לייאש אותך. חכמינו אמרו כבר "יצרו של אדם מתגבר עליו בכל יום" כל עוד אדם חי בעולם הזה עליו להתמודד עם אתגרים. אינך צריך להבהל מכך שאינך מצליח להתגבר על כך תמיד. גם כאשר יש לך קשיים חשוב תמיד לזכור כי התפקיד שלנו הוא להשתדל ולעשות ככל יכלתנו גם אם לא תמיד אנחנו מצליחים לעמוד במשימה. יהודי איננו קבלן של תוצאות. הקב"ה רוצה שנשתדל וננסה כל אחד בכוחות שיש לו. התוצאה לא תמיד קשורה אלינו גם היא איננה טובה בעינינו. אין ספק כי הקב"ה שמכיר אותך יותר טוב מכל מישהו אחר (יותר טוב גם ממה שאתה מכיר את עצמך.) יודע את התסכול והצער שיש לך מכל כשלון בדרך ואינו בא בטענות על דברים הגדולים יותר מכוחותיך. הייאוש שאתה מתאר מגיע מכך שאתה בטוח שאם לא הצלחת בכל הפעמים להתגבר, זהו כשלון. אולי ממש כעת אלוקים מעריך ומתפעל מרצונותיך הטובים ומנסיונותיך להתגבר? האם אתה חושב שכל האנשים הגדולים נולדו בלי קשיים ונסיונות? ללא ספק גם הם התמודדו זמנים רבים עם נסיונות רק שהם לא התייאשו והתחילו כל פעם מחדש. את מי לדעתך מנסים בקשיים גדולים יותר את מי שאין לו כושר גבוה או את מי שיכול לעמוד במשימה? הכשלונות לכשעצמם אינם נוראיים כל כך כמו הייאוש שהם מביאים בעקבותיהם. הייאוש שסוגר את הדלת ומונע את האפשרות להמשיך הלאה. ואתה הרי בחור צעיר ממש בתחילת חייך הצעירים, כל החיים עוד לפניך! המשך בדרך ואל תתבונן לאחור, נסה להתמודד עם כל קושי בפני עצמו בלי לתת לעצמך ציונים. ככל שתפסיק לנסות ולתת ציונים לעצמך כך גם הנושא יפסיק להיות בראש מעייניך וממילא יציק לך פחות. טבעם של דברים אלו שככל שחושבים עליהם יותר הם מתגברים. בכל מקרה אם זה אפשרי כדאי שיהיה לך מישהו קרוב שאתה סומך עליו שתוכל לדבר אתו על קשייך. זה יקל מאד עליך את ההתמודדות. בהצלחה. דוד
שאלה: מרגישה מיותרת בעולם: פשוט.מרגישה מיותרת. גם ככה ה מנהל את העולם לא? הוא לא יכול להסדר בלעדי? מה אני כבר עושה פה בעולם הזה? קצת אוכלת,קצת ישנה, קצת מתנדבת.קצת קמה, הרבה נופלת.אם לא היה אותי אז מישהו אחר היה מתנדב את מה שאני מתנדבת.אוכל, ישן. בשביל מה כל האנשים האלה שרצים פה בעולם הזה בלי להבין בכלל מה הם צריכים לעשות פה?? שרוב החיים הם בכלל לא מבינים מה הם עושים פה ואם הם כן כבר הבינו אז הם אנשים עם מזל,כי הרוב לא מבינים.ומה הקטע של התפקידים האלה בעולם? כאילו יש מישהו שבאמת ברור לו מה הוא צריך לעשות פה?שבאמת ברור לו למה ה בכלל ברא את העולם הזה? אני לא מהאלה שחושבים שהכל רע. החיים באמת דבש ברוך ה. פשוט אין להם טעם.בשביל מה כל הבלבול הזה?
תשובה: לך יקרה. התנצלות, התנצלות ושוב התנצלות על הזמן שלקח לתשובה להגיע אלייך. באמת אחד העניינים המרכזיים בחיים שלנו היא - מה הקטע של החיים שלנו. כאילו, עולם עם כל כך הרבה אנשים, זה לא שאני עושה פה איזה משהו מיוחד ויוצא דופן, לא? אז בואי נדמיין רגע משו אחר. תארי לך ראש הממשלה מתקשר אלייך. היום בבוקר. ואומר לך: שמעי, אני חייב אותך בתפקיד XXXX בממשלה. את היחידה שיכולה לעשות את זה, בלעדייך אנחנו הולכים לאבדון. אז כמובן שתחושת השליחות שתמלא אותך תהיה עצומה, סביר להניח שאולי ייכנס איזה פחד קטן, ועוד:  מה פתאום אני, אני לא מסוגלת לעשות את זה  קטנטן. אבל ביבי ימשיך: אין, הוא יאמר לך, אין מישו שיעשה את זה טוב כמו שאת תעשי את זה, אני יודע שתצליחי, כל עם ישראל סומך עלייך. אם את צריכה עזרה במשו, שלחי לי וואטסאפ, אני אסדר את זה. אולי לא תדעי אפילו שקיבלתי את ההודעה, לא תראי מתי נראיתי לאחרונה, אבל אל תדאגי, אני אדאג שכל מה שתצטרכי בשביל למלא את התפקיד שלך יקרה. שנדבר גם על המשכורת שלך? אז ככה עם החיים שלנו. את המתנה המדהימה הזאת של החיים קיבלנו מהקב"ה. פשוט מאוד זכות ענקית. ולכן זה ממש טבעי שתעלה לנו השאלה למה בכלל כל אחד ואחד מאיתנו קיבל את המתנה הזו? הרי קיבלנו אותה מבלי שעשינו שום דבר לפני כדי לזכות בה. הקב"ה הרי לא עושה דברים סתם, ובדיוק לכן המסקנה היא שהקב"ה נתן לך את החיים שלך כדי שתעשי איתם משהו. וכנראה שקיבלת את החיים כי יש מטרה מסויימת בכך שאת חיה ובדברים שאת פועלת ויכולה לפעול בעולם. כנראה שיש לך תפקיד בעולם שאת צריכה למלא. ואפח ד אחר לא יכול לעשות את זה במקומך. טה-טה-טה-טה-טה-טם. הגענו לשאלת המיליון דולר: א ז מ ה ה ת פ ק י ד ש ל י ב ע ו ל ם? אוקיי. אז הבנו שיש לכל אחד תפקיד בעולם שהקב"ה ייעד לנו פרטנית. אבל פור גאד סייק, מהו?? אז יש דרך. המשימה הראשונה שלנו היא לבדוק מה התכונות והכשרונות שלך. במה את טובה, מה הדברים שכשאת עושה את מרגישה שוואלה את מוציאה מתוכך כוחות שהם שלך, ותכל ס את גם עושה את זה די טוב. והשלב הבא הוא לחשוב איך הדברים הטובים האלה שלך יכולים להוסיף עוד טוב בעולם. תקשיבי לקול הפנימי שבתוכך ותראי לאן הוא יוביל אותך. הקב"ה רוצה לעזור לך למצוא את התפקיד שלך אם את מוכנה להשקיע בחיפוש, כי הוא נותן לנו את החיים בדיוק בשביל שנמלא את התפקיד הזה, את הייעוד שלנו. שיהיה חג מלא באור וטוב! מוזמנת לחזור לסיבוב נוסף במייל, נעמה naaletz.a gmail.com
שאלה: אסמכתות הלכתיות: הרב נהוראי, מאוד מעניין אותי ללמוד את האסמכתות ההלכתיות לפלורליזם ופמיניזם, והכי חשוב לי לדמוקרטיה. מה שמובן לי אין בכלל. ולדמוקרטיה אולי צריך לסבול את זה עד שנקים את הסנהדרין מחדש ונמשוח מלך ישראל. אני אשמח ללמוד את דעת הרב על העניינים האלה. חג שמח ותהיה לכם שנה טובה. יעקב בן-יהודה ירושלים
תשובה: היחס בין יהדות וזרמים חברתיים מודרניים נידון בבמות רבות ושונות. המושגים פלורליזם, פמיניזם ודמוקרטיה נתפסים בדרכים שונות. אתה מוזמן לעשות חיפוש ולמצוא עשרות מאמרים ושיעורים שעוסקים בנושא זה. פטור בלא כלום אי אפשר - להלן קישור למאמר יסודי בנושא דמוקרטיה ויהדות
שאלה: חול המועד: האם מותר להדפיס מודעות עדכון לתושבים לגבי פרוייקט בנייה שקשור אליהם אפשר גם לשלוח לאחר חול המועד אבל אולי עדיף השבוע. האם יש הבדל בין חול המועד לערב שמחת תורה בעניין זה
תשובה: לך חול המועד הם ימי מועד וצריך להמנע מהם ממלאכה. מלאכת הכתיבה נאסרה בפירוש בחול המועד. (גם אם יש מתירים בדברים הנצרכים למועד שלא ניתן להכינם מראש - אין זה המקרה שאתה מתאר). בהדפסה אין הבדל בין ימי חול המועד. במלאכה בכלל יש המחמירים בערב שמחת תורה לאסור גם מלאכה שמותרת בחול המועד (קטיף ירקות לחג, בישול וכד ) עד סוף תפילת מוסף. עבודת הדואר - במציאות ימינו גם עבודת הדואר אינה מתאימה לחג ובודאי לא משלוח מכתבים. מעבר לאיסור מלאכה בחול המועד, ראוי שנחשוב גם על הגורם האנושי שבו הרבה עובדי דואר אינם יכולים להשאר עם בני משפחתם בסוכה כיון שהם נאלצים לשרת את הציבור בדברים שאינם צורך המועד. סיכום ימי חול המועד אסורים במלאכה. אין לכתוב או להדפיס בימים אלו מודעות מסחר ודפי עדכון לקונים וכד  בפרט כאשר ניתן לשלחם לאחר המועד. גמר חתימה טובה דוד לוי 098987548
שאלה: בעלי חיים: 1. מדוע ה ציווה אותנו להרוג בעלי חיים לצורך עבודתו? זה נרא לי מאוד לא מוסרי ולא מתאים שבעולם מערבי מתקדם ומודרני עדדין מדברים על קרבנות. וגם לא בקרבנות, למה צריך לשחוט פרות רק בשביל שנוכל להניח תפילין? זה ממש לא מוסרי! 2. בעניין מחיית זכר עמלק. זה פשוט מזעזע אותי כל העניין הזה! איך ה שכולו רחום וחנון מצווה אותנו להרוג תינוקות קטנים!! ועוד אומרים שבגאולה אנחנו נעשה את זה עוד פעם. זה נראה לכם מוסרי? מראש!
תשובה: לך לשתי שאלותך תשובה אחת - שינוי המבט על העולם. אתה יוצא מתוך הנחה שאתה יודע מה מוסרי. האדם הוא זה שקובע מה מוסרי. הקב"ה שברא את העולם ואת האדם ואת העמלקים ואת הפרות וכד  - שם אותם בעולם הזה וקבע לנו כללים מה מוסרי. עד לקביעת הקב"ה אנו יכולים להשתמש בהבנה שלנו, אבל לאחריה הקביעה היא אך ורק של בורא העולם (וגם בורא הפרות) רק הוא יודע למה נברא כל דבר ומה תקנתו אנו מבינים שהבנתנו מהו מוסרי אינה ההבנה הנכונה ואולי מתוך כך נבין את אפסותנו ואת אי יכולת השגתנו את גזירות של הקבה. אתה יכול להרחיב במפרשי המשנה במסכת ברכות  האומר עד קן ציפור יגיעו רחמיך.  סיכום כל הדברים בעולם, ובפרט מהו מוסרי, מגיע ממנו יתברך אין אנו יכולים להבין את הנהגות הקב"ה בכלל ובדברים אלו קשה לנו במיוחד. - זה מבחן האמונה שלנו האם אנו הולכים בדרכיו או חלילה עובדים את עצמנו ומחשיבים את עצמנו ל מבינים  במוסר יותר ממנו דוד לוי 098987548 ים שבמקרה זה אינם מו
שאלה: כשנגמר הרצון - שובע רוחני: בשנתיים האחרונות, מאז שנכנסתי לאולפנא, כל הזמן היה בי רצון גדול מאוד להתקדם ברוחניות, במידות וכו. במיוחד בסוף שנה שעברה הרצון הזה התחזק יותר, וכל החופש הקפדתי ללמוד כל יום משהו, להכניס ערך ומשמעות גם כשאין לי את האולפנא עם כל השיחות והשיעורים. אבל מתחילת שנת הלימודים כמעט אין בי את הרצון הזה שהיה חלק ממני וזה כואב לי. יש לי הרבה שיחות ושיעורים באולפנא אבל פשוט לא בא לי. אין לי סבלנות. אני מרגישה כאילו אין לי מקום בלב לקבל עוד. הראש עמוס מדי בהרבה דברים אחרים. אבל אני נכנסתי עכשיו להדריך ועל זה אני מאוד רוצה לשמוע ולקבל. אבל כואב לי שכמעט אין בי כבר את הרצון העצום הזה שהיה לי. זה היה ממש חלק ממני. מה עושים?
תשובה: לך שואלת יקרה, משמח לשמוע על הרצון ללמוד, על השאיפה להתפתח ברוח ועל התשוקה לצמוח. כיף לשמוע שהשנתיים האחרונות היו משמעותיות מאוד עבורך, ואת מרגישה שהצלחת להתקדם בתחומים רבים. אני מקווה שאת יודעת לשמוח במה שהשגת. דרכה של הרוח היא שהיא נוטה להשתנות. לא סתם אנחנו מדברים על "מצב רוח". יש לנו מצבי רוח חולפים, שיכולים להשתנות ממש תוך דקות, אך יש גם כאלה שמלווים אותנו לאורך תקופה ארוכה יותר. אחרי זמן ממושך שבו הרצון היה מצב הרוח שלך, הוא דעך ונעלם. אני מרגיש שאת מספרת לי שאת שבעה, שקיבלת כל כך הרבה, ושמחת לינוק מכל הטוב שהוצע לך. אבל עכשיו מספיק לך. וזה טבעי לגמרי. אחרי תקופה שבה אנו מתמלאים ודוחסים בשמחה אל עצמנו, מתבקש שנזדקק להרפיה. הרפיה זו אינה נובעת מחולשה, אלא דווקא מהצורך הטבעי שלנו להתחדש. אחרי תקופה שבה אנו אוגרים וצוברים ערכים וידע, מגיע שלב שבו אנחנו נדרשים להחליט מה ימשיך איתנו הלאה, וממה אנחנו נפרדים. ולפעמים קורה שאחרי תקופה עמוסה ואינטנסיבית (ואנחנו מדברים פה על שנתיים!), שבה עסקנו בעיקר בלקלוט וללקט, הנפש זקוקה לזמן לחשוב על מה שיש לה. לחופשים יש חשיבות אמיתית - הם מעודדים אותנו להתחדש ולבנות את השלב שמעבר לשלב הקודם. כדי שנרצה ונשאף ללמוד עוד ולהתעלות, אנחנו צריכים לחוש שיש לנו מקום פנוי שאותו אנחנו רוצים למלא. וככל הנראה אין לך כרגע מקום פנוי כזה, ולכן גם הרצון נרדם ונעלם. והאמת היא שמותר גם להיות שבעים, והרגיש שיש לנו מספיק בשלב זה. אין טעם להמשיך להכניס פנימה, כאשר את אינך מעוניינת בכך. אני מציע לך לחשוב על הצמא הרוחני שהיה לך, בדומה לרעב הגופני. אם אנחנו רעבים מאוד, הנטייה הטבעית היא לאכול ולאכול עד שמתפקעים. ולאחר שמתיישבים כשהבטן מלאה וקצת כואבת, איננו רוצים להכניס אליה עוד שום דבר. לפתע האוכל מפסיק בכלל לעניין. ואז צריך פשוט לחכות. ולחכות. ולאחר כמה זמן תתחיל לבצבץ לה תחושת רעב חדשה, שתציץ בתחילה כמו נבט ביישן, אבל תצמח ותהפוך לתחושה בולטת. ונעבור לנמשל. מה שאני רוצה לומר לך הוא שלפי דעתי, אם תאפשרי לעצמך להתרכז בצדדים אחרים של החיים שלך, ותניחי בצד את הרצון הגדול שהיה בך   ישוב ויצמח בך רצון חדש (ואולי גם שונה). אם תזדקקי להמשיך ולהתקדם (ואין סיבה להאמין שלא בתחומים שעניינו אותך בעבר), התשוקה עוד תתעורר. אז תתפני לדברים אחרים, לעניינים שמטרידים אותך, למעשים טובים, תרומה לאחרים והשקעה בעצמך. קבלי את עצמך כפי שאת. עם חלוף הזמן, השאיפה ללמוד תשוב ותבקע בזמן המתאים. לכל זמן ועת תחת השמיים. בהצלחה! לכל שאלה או הבהרה: חננאל Hananel8 gmail.com
שאלה: בשר: בשר לא מבושל שנפל לתוך צלחת שיש בה חלב קר במשך 2 שעות מה דין הבשר והאם אפשר לשטוף היטב במים זורמים ולבשל.
תשובה: הבשר מותר, לשטוף במים ולבשל
שאלה: אני נופל ואני מפחד שיזיק לי: בכל פעם שאני נופל קם בי הפחד שמה זה יפגע בחיי הנישואים העתידיים. נכון אני יודע שאני כולה בן 17 אבל זה מפחיד. ועוד יותר מפחיד לדעת שעצם זה שאני עושה משהו שאני יודע שיזיק לי ואני לא מצליח להתגבר. עזרה!!
תשובה: לך. נפילות אכן יכולות לפגוע בחיי הנישואין. כאשר נעשה שימוש לא נכון בתאווה בגיל צעיר עלולים להתפתח דפוסי התנהגות משובשים הממשיכים ללוות את האדם גם לתוך חיי הנישואין ומזיקים להם. במקום לבנות קשר המבוסס על חיבור ערכי ורוחני, סולם הערכים משתבש. דבר היכול לגרום לסבל רב. אבל בא נעזוב את נושא הנישואין בשלב זה. אתה הרי עדיין בן 17 ויש לך עוד זמן. מה קורה אתך עכשיו? האם כל הבעיה היא הפחד מפני הנישואין? נדמה שיש בתוך הפחד שלך משהו נוסף. אתה מציין שמפחידה אותך המחשבה שאתה עושה משהו שיזיק לך ואינך מצליח להתגבר. יש הרבה דברים שאנחנו עושים בחיים לא ממש לפי מה שהיינו צריכים לעשות. יש מי שהחליט כבר אלף פעמים לשמור על משקל סביר ולא לאכול מכל הבא ליד ולא הצליח. יש מי שקיבל על עצמו דברים אחרים ולא מצליח לעמוד בהם. זה לכשעצמו לא סיבה לפחד ומצוקה. הפחד במקרה של נפילות הוא פחד מפני משהו בעייתי יותר. יתכן שיש בכך רובד עמוק יותר של בעיה. איני מכיר אותך באופן אישי וקשה לי להתייחס בפירוט יתר. באופן כללי אם הנפילות יוצרים אצלך מתח קבוע בחיים וגורמות לך לקושי עם עצמך, זוהי נורת אזהרה שאכן יש צורך להתייחס לעניין ברצינות יתר. הדרך הפשוטה ביותר לבדוק את זה היא לנסות להפסיק. אם זה לא הולך, כדאי לך לבדוק למה אתה לא מצליח. (לו זה היה דבר שהיית נהנה ממנו לא היית רוצה להפסיק אותו.) לפעמים הנפילות באות כדי לתת מענה למצוקות אחרות שיש לנו בחיים כמו קשיים רגשיים, חברתיים ומצוקות שונות. מה שעל פניו נראה לנו כמו בעיה נקודתית של מעשה מסוים, מסתיר מאחריו בעיה אחרת גדולה יותר. הנפילות הם מעיין פיצוי על קשיים אלו. כאשר מצטרפים לכך גם פחדים וייסורי מצפון בשל הנפילות, התוצאה חמורה שבעתיים. אם ניקח לדוגמא אדם המגיע לרופא ומתלונן על כאבי ראש. רופא רציני לא יסתפק בנתינת אקמול אלא יבדוק מהו מקור הכאב ויטפל בו. גם בנושא זה יש צורך לאתר את הסיבות הפנימיות הגורמות לצורך בלתי נשלט לעשות דברים הגורמים לסבל ולפחד. אין כל סיבה שתמשיך לסבול. אם אכן זו הבעיה, ישנן דרכים לעזרה גם לכך. (כמובן לא במסגרת מענה קצר זה). הייתי מציע לך לא לעצור כאן אלא להמשיך ולבדוק את הנושא ובאם יש צורך גם לבקש עזרה מעשית יותר. זה ישפר את איכות החיים שלך היום וכמובן יעזור לך לעתיד לקראת הנישואין. בהצלחה. דוד
שאלה: היצר חזק עלי - לבנים: אני כבר כמעט 6 שנים לא שומר על הברית וקשה לי כל פעם שעובר שבוע אני אומר שאני אשמור אבל היצר חזק עליי ואני לא יודע מה לעשות הגעתי למצב שכבר יש לי כאבי ראש כל פעם שאני עושה ואני רוצה להפסיק אבל לא יודע, אני גם לא יודע איך לכפר על העוונות שנגרמו בגלל זה. מה אפשר לעשות?
תשובה: לך על השאלה קודם כל אני מתנצל על הזמן הרב שעבר עד שאני עונה לך, היה ראוי להתייחס לשאלה זו מיד. בשאלתך אתה מתאר מצב שנקרא "חוסר אונים" (POWERLESS), כלומר חוסר כח מול האוננות, מול התאווה. ממש כמו משקולת של 100 ק"ג   גם אם אני מנסה הרבה פעמים להרים אותה אני בכל פעם נופל מחדש. אני צריך להבין שכנראה זה פשוט גדול ממני. התאווה, כידוע, היא כח מאוד חזק ולמרות שאני יודע שזה חטא וזה לא ר, אני פשוט לא מצליח להפסיק. גם כאשר אני מצליח להפסיק לתקופה מסוימת זה לא עוזר לי לאורך זמן. כמובן, אינני בא לייאש אותך, אלא בדיוק להיפך! לתת את התקווה, ואסביר. מניסיוני יש כאלה שניסו במשך הרבה מאוד שנים להילחם בתאווה, ללא הצלחה ובכל זאת מצאו פיתרון שאציג בפניך. (אם נראה לך שניסית מאוד לנצח את התאווה ללא הצלחה, יתכן והפיתרון יתאים לך). בשאלה שלך כתבת שהיצר  חזק עליך. אכן, ברגע שאתה משלים עם העובדה שאין לך סיכוי להתמודד לבד, רק אז אתה יכול באמת לקבל עזרה. בדיוק כמו המשקולת. אני מניח את המשקולת בצד ואומר: "אני לא יכול לבד, אני צריך עזרה"! עכשיו אני יגלה איך אני יכול להרים ייחד עם מישהו אחר את המשקולת, וזה כל כך פשוט. כאשר אתה נכנע אתה מרים ידיים לשמיים ומבקש מאלוקים את עזרתו שישחרר אותך מהתאווה. לתגובות - אפשר לחזור למייל הזה tsbias1 gmail.com
שאלה: קראים: האם קראי יכול להשלים מניין?
תשובה: אין לצרפו למנין. עיין
שאלה: פלטה ירושלמית: פלטה ירושלמית לפי הרב אליהו זצ"ל, רציתי לדעת מה העניין שלה? היכן ניתן לקנות אותה? לא הצלחתי להבין מה הסיפור, ויש לי פלטה רגילה מה אני עושה. המידע היחיד שקיבלתי הוא זה: "י"א: שניתן להניח על פלטה מכיון שאין בה כפתור, ועל כן אין חשש שיבא להגביה את האש. אבל טעות בידם, מכיון שאם לוקח פלטה ירושלמית, מה טוב. אבל אם לוקח פלטה רגילה שייכת בה הגזרה שמא יטמין ברמץ (ועיין בתוס מ"ז ע"ב ד"ה במה ). המיוחד בפלטה הירושלמית הוא: שמעל חוטי הברזל המתלהטים ישנו פח נירוסטה, ומעליו במרחק אצבע וחצי ישנו עוד פח. ועל כן, כשמניח סיר על הפלטה זה לא ישירות על האש. הנחת פרוסת לחם או פיתה על הפלטה. הנחת פרוסות לחם על הפלטה בשבת בכדי שיהא צנימים, או הנחת פיתה על סיר מים חמים בכדי שתהא יותר קשה: אסור מדאורייתא, מכיון שזה נקרא צנים לאחר אפיה. ומכיון שאתה משנה את יעוד הדבר, לכן הוי גמר מלאכה מאורייתא. ויש מהאחרונים שמקילים, אך אין הלכה כמותם (ועין ר"פ א"ח ח"ב סימן נ"ב)."
תשובה: נחלקו השו"ע והרמ"א בדין הטמנה במקצת. לדעת השו"ע אסור להניח מאכל על גבי גחלים משום שזה נחשב להטמנה בדבר המוסיף הבל, לדעת הרמ"א אין דין הטמנה במקצת, אלא צריך שהקדרה תהיה מכוסה לחלוטין. רוב הפוסקים הספרדים סוברים שהטמנה במקצת שייך דוקא כאשר ניתן להטמין את הסיר במקור החום כגון בגחלים, אבל בדבר שאין יכולת להטמין כגון פלטה, מותר. דעת הרב אליהו שגם על פלטה יש דין הטמנה במקצת ולכן הוא מצריך שיהיה מרחק יותר גדול מחוטי הלהט וכן עוד הפרדה של פח. לגבי השאלה היכן להשיג, איני יודע. יום טוב
שאלה: הרהורים משעמום: יש לי שאלה אליכם בנושא החופשים תמיד שמגיעים החופשים (אפילו חופשים קצרים)אני מתחיל להשתעמם ואין לי מה לעשות ואז אני מתחיל לחשוב מחשבות רעות בנושא הברית ואני יודע שזה אסור אבל אין לי מה לעשות בחופש, אשמח אם תוכלו לתת לי עצה איך אני יכול להתמודד אם הנושא הזה.
תשובה: אני חושב, שהתשובה לשאלה שלך נמצאת בתוך השאלה עצמה, ח אמרו ש"השעמום מביא לידי חטא", כאשר האדם לא מעסיק את עצמו, כאשר האדם לא יוצר ולא מתקדם, אין וואקום, אלא יש נפילות. לכן אני ממליץ למצוא תעסוקה בחופש, תנסה למצוא מקום שאתה יכול לתרום בו, התנדבויות שונות, תשתדל לא להיות לבד, כשנמצאים עם חברים, יותר קל לשמור על עצמך. כמובן שהכוונה לחברה טובים, שלא מתעסקים כל היום בבנות. תקבע לעצמך כל יום לימוד יומי, יש כיום המון ספרי אמונה לנוער, ואני ממליץ לך למצוא אחד שיעניין אותך, ספר שאתה יותר מתחבר אליו. ויש גם חוברות לימוד בד"כ לחופש הגדול. אתה יכול גם למצוא עבודה לימות החופש, שתעסיק אותך. העיקר לא להשתעמם, לא להישאר לבד בבית ללא תעסוקה. החופש נועד בשבילך, אתה יכול להסתכל עליו בפחד, מחשש שתיפול בהרהורים, ואתה יכול להסתכל עליו בתור מנוף, מנוף לצמיחה, להוציא את כוחותיך המיוחדים!! שיהיה המון בהצלחה. אלעד gasner inn.co.il